KAsset เปิดขาย KFF22D ถึง 22 ก.พ.
KAsset เปิดขาย KFF22D ถึง 22 ก.พ.
KAsset เปิดขาย KFF22D ถึง 22 ก.พ.
3 มี.ค. 2564

นายนาวิน อินทรสมบัติ รองกรรมการผู้จัดการ สายงานจัดการลงทุนต่างประเทศ บลจ.กสิกรไทย (KAsset) เปิดเผยว่า ภาพรวมเศรษฐกิจโลกเริ่มส่งสัญญาณฟื้นตัว หลังจากที่วัคซีนได้ถูกใช้ในหลายประเทศมากขึ้น แต่ผู้ลงทุนส่วนใหญ่ยังมีความกังวลต่อสถานการณ์ COVID-19 ที่ยังไม่คลี่คลาย ในขณะเดียวกันก็ยังคงมองหาผลตอบแทนจากการลงทุน (Search for yield) ในสินทรัพย์ที่มีความเสี่ยงต่ำ
ดังนั้น กองทุน Term Fund Plus จึงเป็นทางเลือกที่ตอบโจทย์แก่ผู้ลงทุนที่ต้องการสร้างโอกาสรับผลตอบแทนตามที่คาดหวัง โดยในช่วงที่ผ่านมากองทุนได้รับความสนใจและการตอบรับที่ดีจากผู้ลงทุน ทำให้สามารถปิดการขายได้อย่างรวดเร็ว และระดมทุนได้สูงถึง 58,251 ล้านบาท (ข้อมูล ณ ก.พ. 64 ) ทั้งนี้ บลจ.กสิกรไทย จัดตั้ง Term Fund Plus กองใหม่ชื่อว่า กองทุนเปิดเค ตราสารหนี้ต่างประเทศ 2022D (KFF22D) โดยมีกำหนดเปิดเสนอขายครั้งแรก (IPO) ในระหว่างวันที่ 16-22 กุมภาพันธ์ 2564
โดยกองทุน KFF22D เน้นลงทุนในตราสารหนี้คุณภาพดีทั่วโลก โดยเฉพาะในภูมิภาคเอเชีย ผ่านกองทุนต่างประเทศ Invesco Asian Bond Fixed Maturity Fund 2022 – V, Class C(USD)-Acc ในสัดส่วนประมาณ 60% ของพอร์ต ซึ่งบริหารจัดการโดย Invesco บลจ.ชั้นนำระดับโลกที่มีประสบการณ์สูงในการบริหารตราสารหนี้
สำหรับส่วนที่เหลือประมาณ 40% บลจ.กสิกรไทย จะกระจายลงทุนในเงินฝากต่างประเทศ ได้แก่ เงินฝาก PT Bank Rakyat Indonesia (ประเทศอินโดนีเซีย), เงินฝาก Qatar National Bank (ประเทศกาตาร์) และเงินฝาก Bank of China (สาธารณรัฐประชาชนจีน) เพื่อลดความผันผวนให้กับพอร์ตการลงทุน
อย่างไรก็ดี กองทุนดังกล่าวเหมาะสำหรับผู้ลงทุนที่มองเห็นโอกาสจากการกระจายลงทุนในเงินฝากและตราสารหนี้ต่างประเทศ โดยสามารถถือครองหน่วยลงทุนได้เป็นระยะเวลา 1 ปี
ทั้งนี้ บลจ.กสิกรไทย ขอสงวนสิทธิ์เฉพาะในวันที่ 16 กุมภาพันธ์ 2564 ให้เปิดเสนอขายตั้งแต่เวลา 11.00 น.เป็นต้นไป สำหรับผู้ลงทุนที่สนใจสามารถเริ่มต้นลงทุนได้เพียง 500 บาท ผ่านแอปพลิเคชัน K PLUS และ K-My Funds หรือธนาคารกสิกรไทยทุกสาขาทั่วประเทศ
อย่างไรก็ดี เมื่อกองทุนครบกำหนดอายุโครงการ บริษัทจัดการจะนำเงินค่าขายคืนอัตโนมัติไปซื้อหน่วยลงทุนของกองทุนใดกองทุนหนึ่งของ บลจ.กสิกรไทย ตามที่กำหนดไว้ ได้แก่ กองทุนเปิดเค ตลาดเงิน (K-MONEY), กองทุนเปิดเค ตราสารรัฐระยะสั้น (K-TREASURY) หรือกองทุนเปิดเค ตราสารหนี้ระยะสั้น (K-SF) เพื่อโอกาสรับผลตอบแทนอย่างต่อเนื่อง